拓跋儀
参考资料

↑  《晋书校勘记·卷一百二十七·载记第二十七·二》：魏将拓拔章攻邺魏书太祖纪、昭成子孙传攻邺主将为东平公仪，通鉴一０八从魏书。
↑  段锐超, , 《北方文物》 (01期), 2018年, (01期): 62–66  [2023-03-11], （原始内容存档于2023-03-11）
1 2  《汉魏南北朝墓志汇编》：大魏故宣威將軍白水太守小劍戍主元公墓」誌銘。君諱平，字平國，河南洛陽人也。其先魏」照成皇帝之後，驃騎大將軍左承相衛王泥之」孫，羽真尚書冠軍將軍使持節吐京鎮大都將」陵之次子也。君幼稟貞凝，童衿幵賞，長端雅素，」姿懷肅順，氣桀雄逸，豁達大度。金玉不逕其心，」貧儉無變其色。善仁孝，好弓馬，蔑浮榮典籍。年」廿弱冠為奉朝請。優游華僚，逍遙自得，風韻超」奇，聲隨日舉。轉為青州安東府功曹參軍。夙懃」從政，日月高尚，故加君宣威將軍白水太守帶小劍戍王。敷化岷蜀，愛深勿翦，宜延遐算，助隆」聖魏。昊天不弔，春秋卌七薨於家。正光五年歲」次甲辰三月十日庚申卜窆于先陵。刊石幽泉，」綴不朽於千載矣。其辭曰：𤫋琅玉葉，暈萼修」綿，風光共馥，雲飛等遷，連華疊耀，曠代流煙。美」哉夫子，稟質殊英，沖衿振響，弱冠朝榮，輕金蔑」玉，墳籍是營。夙懃忠裂，劍蜀委節，于嗟上靈，懺」此良哲，鄰方泣慟，邦里嗚咽。
↑  《魏书·卷十五·列传第三》：子仪，长七尺五寸，容貌甚伟，美须髯，有算略，少能舞剑，骑射绝人。太祖幸贺兰部，侍从出入。登国初，赐爵九原公。从破诸部，有谋战功。
↑  《北史·卷十五·列传第三》：子仪，长七尺五寸，容貌甚伟，美髯，有算略。少能舞剑，骑射绝人。道武幸贺兰部，侍从出入。登国初，赐爵九原公。从破诸部，有谋战功。
↑  《魏书·卷二·帝纪第二》：八月使九原公元仪使于慕容垂。
↑  《北史·卷一·魏本纪第一》：八月，使九原公仪于慕容垂。
1 2  《魏书·卷十五·列传第三》：及太祖将图慕容垂，遣仪观衅。垂问仪太祖不自来之意。仪曰:“先人以来，世据北土，子孙相承，不失其旧。乃祖受晋正朔，爵称代王，东与燕世为兄弟。仪之奉命，理谓非失。”垂壮其对，因戏曰:“吾威加四海，卿主不自见吾，云何非失？”仪曰:“燕若不修文德，欲以兵威自强，此乃本朝将帅之事，非仪所知也．”及还，报曰:“垂死乃可图，今则未可。”太祖作色问之。仪曰:“垂年已暮，其子宝弱而无威，谋不能决。慕容德自负才气，非弱主之臣。衅将内起，是可计之。”太祖以为然。后改封平原公。
1 2  《北史·卷十五·列传第三》：及帝将图慕容垂，遣仪观衅。垂问仪道武不自来之意。仪曰：“先人以来，世据北土，子孙相承，不失其旧。乃祖受晋正朔，爵称代王，东与燕世为兄弟。仪之奉命，理谓非失。”垂壮其对，因戏曰：“吾威加四海，卿主不自见吾，云何非失？”仪曰：“燕若不修文德，欲以兵威自强，此乃本朝将帅之事，非仪所知也。”及还，报曰：“垂死乃可图，今则未可。”帝作色问之，仪曰：“垂年已暮，其子宝弱而无威，谋不能决。慕容德自负才气，非弱主之臣，舋将内起，是可计之。”帝以为然。后改封平原公。
↑  《资治通鉴·卷一百七》：魏王珪密有图燕之志，遣九原公仪奉使至中山，燕主垂诘之曰:“魏王何以不自来？”仪曰:“先王与燕并事晋室，世为兄弟，臣今奉使，于理未失。”垂曰:“吾今威加四海，岂得以昔日为比！”仪曰:“燕若不修德礼，欲以兵威自强，此乃将帅之事，非使臣所知也．”仪还，言于珪曰:“燕主衰老，太子暗弱，范阳王自负材气；非少主臣也。燕主既没，内难必作，于明乃可图也，今则未可。”珪善之。仪，珪母弟翰之子也。
↑  《魏书·卷二·帝纪第二》：三月，遣九原公元仪、陈留公元虔等西讨黜弗部，大破之。
↑  《北史·卷一·魏本纪第一》：三月，遣九原公仪、陈留公虔等西讨黜弗部，大破之。
↑  《魏书·卷十五·列传第三》：与卫王仪破黜弗部。从攻卫辰。
↑  《北史·卷十五·列传第三》：陈留王虔，纥根之子也。登国初，赐爵陈留公。与卫王仪破黜弗部，从攻卫辰。
1 2 3 4 5 6 7  《魏书·卷十五·列传第三》：太祖征卫辰，仪出别道，获卫辰尸，传首行宫。太祖大喜，徙封东平公。命督屯田于河北，自五原至棝杨塞外，分农稼，大得人心。慕容宝之寇五原，仪摄据朔方，要其还路。及并州平，仪功多，迁尚书令。从围中山。慕容德之败也，太祖以普𬴊妻周氏赐仪，并其僮仆财物。寻迁都督中外诸军事、左丞相，进封卫王。中山平，复遣仪讨邺，平之。太祖将还代都，置中山行台，诏仪守尚书令以镇之，远近怀附。寻征仪以丞相入辅。又从征高车。仪别从西北破其别部。又从讨姚平，有功，赐以绢布绵牛马羊等。仪膂力过人，弓力将十石；陈留公虔，槊大称异。时人云：“卫王弓，桓王槊。”
1 2 3 4 5 6 7  《北史·卷十五·列传第三》：道武征卫辰，仪出别道，获卫辰尸，传首行宫。帝大喜，徙封东平公。命督屯田于河北，自五原至棝阳塞外，分农稼，大得人心。慕容宝之寇五原，仪蹑据朔方，要其还路。及并州平，仪功多，迁尚书令。从围中山。慕容德败也，帝以普𬴊妻周氏赐仪，并其僮仆财物。寻迁都督中外诸军事、左丞相，进封卫王。中山平，复遣仪讨邺，平之。道武将还代都，置中山行台，诏仪守尚书令以镇之，远近怀附。寻征仪以丞相入辅。又从征高车，仪别从西北破其别部。又从讨姚平有功，赐以绢布绵牛马羊等。
↑  《魏书·卷二·帝纪第二》：使东平公元仪屯田于河北五原，至于棝杨塞外。
↑  《北史·卷一·魏本纪第一》：使东平公元仪屯田于河北五原，至于棝阳塞外。
1 2  《魏书·卷二·帝纪第二》：秋七月，慕容垂遣其子宝来寇五原，造舟收谷。帝遣右司马许谦征兵于姚兴。东平公元仪徙据朔方。八月，帝亲治兵于河南。九月，进师，临河筑台告津，连旌沿河东西千里有余。是时，陈留公元虔五万骑在东，以绝其左；元仪五万骑在河北，以承其后；略阳公元遵七万骑塞其中山之路。
↑  《魏书·卷九十五·列传第八十三》：是时，陈留公虔五万骑在河东，要山截谷六百余里，以绝其左；太原公仪十万骑在河北，以承其后；略阳公遵七万骑塞其南路。
↑  《资治通鉴·卷一百八》：珪使陈留公虔将五万骑屯河东，东平公仪将十万骑屯河北，略阳公遵将七万骑塞燕军之南。遵，寿鸠之子也。
↑  《魏书·卷二·帝纪第二》：别诏征东大将军东平公仪五万骑南攻邺，冠军将军王建、左军将军李栗等攻信都，军之所行，不得伤民桑枣。
↑  《资治通鉴·卷一百八》：十一月，珪命东平公仪将五万骑攻邺，冠军将军王建、左将军李栗攻信都。
↑  《资治通鉴·卷一百八》：十二月，魏辽西公贺赖卢帅骑二万会东平公仪攻邺。赖卢，讷之弟也。
↑  《资治通鉴·卷一百九》：贺赖卢自以魏王珪之舅，不受东平公仪节度，由是与仪有隙。仪司马丁建阴与德通，从而构间之，射书入城中言其状。甲辰，风霾，昼晦。赖卢营有火，建言于仪曰:“赖卢烧营为变矣。”仪以为然，引兵退。赖卢闻之，亦退。建帅其众诣德降，且言仪师老可击。德遣桂阳王镇、南安王青帅骑七千追击魏军，大破之。
↑  《魏书·卷二·帝纪第二》：夏四月，帝以军粮未继，乃诏征东大将军东平公元仪罢邺围，徙屯钜鹿，积租杨城。
↑  《北史·卷一·魏本纪第一》：夏四月，帝以军粮不继，诏东平公仪罢邺围，徙屯巨鹿。
↑  《资治通鉴·卷一百九》：魏王珪以军食不给，命东平公仪去邺，徙屯钜鹿，积租杨城。
↑  《魏书·卷二·帝纪第二》：甲寅，以东平公元仪为骠骑大将军、都督中外诸军事、兖豫雍荆徐扬六州牧、左丞相，封卫王。
↑  《北史·卷一·魏本纪第一》：甲寅，以东平公仪为左丞相，封卫王。
↑  《资治通鉴·卷一百九》：甲寅，以东平公仪为骠骑大将军、都督中外诸军事、兖、豫、雍、荆、徐、扬六州牧、左丞相，封卫王。
↑  《魏书·卷二·帝纪第二》：丁亥，遣三万骑赴卫王仪，将以攻邺。
↑  《资治通鉴·卷一百九》：丁亥，遣三万骑就卫王仪，将攻邺。
↑  《魏书·卷九十五·列传第八十三》：皇始二年，既拔中山，太祖遣卫王仪攻邺。德率户四万南走滑台，自称燕王，号年为燕元，置百官。
↑  《北史·卷九十三·列传第八十一》：皇始二年，既拔中山，道武遣卫王仪攻邺，德南走滑台，自称燕王，号年燕元，置百官。
↑  《魏书·卷二·帝纪第二》：天兴元年春正月，慕容德走保滑台。仪克邺，收其仓库。诏赏将士各有差。仪追德至于河，不及而还。
↑  《资治通鉴·卷一百一十》：春，正月，燕范阳王德自邺帅户四万南徙滑台。魏卫王仪入邺，收其仓库。追德至河，弗及。
↑  《魏书·卷二·帝纪第二》：帝虑还后山东有变，乃置行台于中山，诏左丞相、守尚书令、卫王仪镇中山，抚军大将军、略阳公元遵镇勃海之合口。
↑  《北史·卷一·魏本纪第一》：帝虑还后山东有变，乃于中山置行台，诏卫王仪镇之，使略阳公遵镇勃海之合口。
↑  《资治通鉴·卷一百一十》：珪恐已既去，山东有变，复置行台于中山，命卫王仪镇之；以抚军大将军略阳公遵为尚书左仆射，镇勃海之合口。
↑  《魏书·卷二·帝纪第二》：征左丞相、卫王仪还京师，诏略阳公遵代镇中山。
↑  《北史·卷一·魏本纪第一》：三月，征左丞相、卫王仪还京师，诏略阳公遵代镇中山。
↑  《资治通鉴·卷一百一十》：魏王珪召卫王仪入辅，以略阳公遵代镇中山。
↑  《魏书·卷二·帝纪第二》：二月丁亥朔，诸军同会，破高车杂种三十余部，获七万余口，马三十余万匹，牛羊百四十余万。骠骑大将军、卫王仪督三万骑别从西北绝漠千余里，破其遗迸七部，获二万余口，马五万余匹，牛羊二十余万头，高车二十余万乘，并服玩诸物。
↑  《北史·卷一·魏本纪第一》：庚午，北巡。分命诸将大袭高车，常山王遵三军从东道出长川，高凉王乐真等七军从西道出牛川，车驾亲勒六军从中道自駮髯水西北出。二月丁亥朔，诸军同会，破高车杂种三十余部。卫王仪督三将别从西北绝漠千余里，破其遗迸七部。
↑  《魏书·卷一百三·列传第九十一》：车驾巡幸，分命诸将为东西二道，太祖亲勒六军从中道，自驳髯水西北，徇略共部，诸军同时云合，破其杂种三十余落。卫王仪别督将从西北绝漠千余里，复破其遗迸七部。
↑  《北史·卷九十八·列传第八十六》：车驾北巡，分命诸将为东西二道，道武亲勒六军从中道，自驳髯水西北，徇略其部，诸军同时云合，破其杂种三十余落。卫王仪别督诸将从西北绝漠千余里，复破其遗迸七部。